Държавен вестник, бр. 105, 2016 г., стр. 9

БРОЙ  105	
Д Ъ Р Ж А В Е Н  В Е С Т Н И К 	
СТР.  9  
§ 5. В чл. 9 ал. 4 се изменя така:
„(4) Залогодателят не може да се разпорежда 
със заложеното имущество след вписване на 
пристъпване към изпълнение. Извършените от 
залогодателя разпореждания със заложеното 
имущество след вписаното пристъпване към 
изпълнение не могат да се противопоставят 
на заложния кредитор и присъединените 
кредитори по чл. 40.“
§ 6. Член 10 се изменя така:
„Права на заложния кредитор
Чл. 10. (1) Заложният кредитор има право 
да се удовлетвори по предпочитание от:
1. цената на заложеното имущество или 
от полученото за него обезщетение;
2. полученото от залогодателя срещу от-
чуждаването на заложеното имущество;
3. равностойността на имуществото по 
т. 1 или 2, както и от равностойността на 
заложеното имущество, в случай че това 
имущество не може да бъде отделено от ос-
таналото имущество на залогодателя или от 
имуществото на трето лице, при условие че 
заложното му право е противопоставимо на 
това лице;
4. доходите от заложеното имущество, 
включително лихвите по заложеното вземане, 
или от получената при събиране на заложе-
ното вземане сума.
(2) Заложният кредитор може да се удо-
влетвори по реда на този закон, като сам 
продаде заложеното имущество или по реда 
на Гражданския процесуален кодекс. Обра-
зуването на изпълнително производство по 
Гражданския процесуален кодекс по молба 
на заложния кредитор става въз основа на 
извлечение от съответния регистър за вписано 
пристъпване към изпълнение по отношение 
на заложеното имущество.
(3) Заложният кредитор е присъединен 
взискател по право в изпълнителните про-
изводства по Гражданския процесуален ко-
декс и Данъчно-осигурителния процесуален 
кодекс, в които изпълнението е насочено 
върху заложеното имущество. В тези случаи 
обезпеченото вземане се счита изискуемо 
до размера на сумата по разпределението. 
Заложният кредитор упражнява правата си 
на присъединен взискател, включително пра-
вото да получи сумите по разпределението, 
въз основа на удостоверение от регистъра 
за вписан залог и декларация с нотариална 
заверка на подписа за актуалния размер на 
вземането си.
(4) В случаите по ал. 1, т. 3 удовлетворява-
нето на заложния кредитор става по реда на 
Гражданския процесуален кодекс, като съдеб-
ният изпълнител събира равностойността на 
заложеното имущество по реда на чл. 521 от 
Гражданския процесуален кодекс и извършва 
разпределение.
(5) Заложният кредитор може да впише по 
всяко време залога и срещу приобретател на 
заложеното имущество, освен когато залогът 
е погасен по реда на чл. 7.
(6) Заложният кредитор въз основа на из-
влечение от регистъра за вписано обезпечение 
има право да получава от държавните органи 
и от третите лица, които държат, съхраняват 
или водят на отчет заложеното имущество, 
информацията относно това имущество, до­
стъпна за залогодателя.“
§ 7. В чл. 12 ал. 1 се изменя така:
„(1) Учреденият при условията и по реда на 
този закон залог е противопоставим на трети 
лица от момента на вписването му.“
§ 8. В чл. 13 ал. 2 се отменя.
§ 9. В чл. 14 се правят следните изменения 
и допълнения:
1. Досегашният текст става ал. 1 и в нея 
се създават изречения второ и трето: „За 
вписването на всеки следващ залог върху 
същото имущество е необходимо съгласието 
на предходните заложни кредитори. Това 
правило се прилага и за учредяване на залог 
върху актив, включен в заложено търговско 
предприятие при условията на чл. 21, ал. 3.“
2. Създава се ал. 2:
„(2) Поредността на особените залози върху 
имущество, което е образувано в резултат на 
преработване или присъединяване на заложени 
вещи, се определя от поредността на вписване 
на залозите върху суровините, материалите и 
частите, от които са получени преработените 
или присъединените вещи.“
§ 10. В чл. 16, ал. 2 думите „т. 1 и 2“ се 
заменят с „т. 1, 2 и 4“.
§ 11. В чл. 17 се правят следните изменения 
и допълнения:
1. Алинея 3 се изменя така:
„(3) Залогодателят няма право да се разпо-
режда, нито повторно да залага заложеното 
вземане без съгласието на заложния кредитор.“
2. Създават се ал. 4 и 5:
„(4) До датата на вписване на пристъпва-
нето към изпълнение залогодателят може да 
събира заложеното вземане и неговите плодове, 
освен ако в договора за залог е предвидено 
друго. Когато в договора за залог е предви-
дено ограничение за длъжника да събира 
заложеното вземане или неговите плодове, 
тези ограничения се включват в съобщението 
по ал. 2, за да имат действие за длъжника по 
заложеното вземане.
(5) Когато върху заложеното вземане бъде 
наложен запор преди пристъпване към из-
пълнение от заложния кредитор по реда на 
този закон, удовлетворяването на заложния 
кредитор се извършва чрез присъединяване-
то му към изпълнителното производство, по 
което е наложен запорът.“
§ 12. В чл. 18 се правят следните изменения:
1. Алинея 2 се изменя така: